
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 113 

9 Ιουνίου 2016 


ΚΑΝΟΝΙΣΜΟΣ ΥΠ’ ΑΡΙΘΜ. 285/2016 
Λειτουργίας, διοικήσεως και διαχειρίσεως του Ιερού 
Προσκυνήματος Παναγίας Πλατανιωτίσσης της Ιε¬ 
ρός Μητροπόλεως Καλαβρύτων και Αιγιαλείας». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 1 παρ. 4, 29 παρ. 2 και 59 παρ. 1 του νόμου 
590/1977 «Περί Καταστατικού Χάρτου της Εκκλησίας 
της Ελλάδος» (Α' 146), όπως αυτά έχουν τροποποιηθεί 
(αρθρ. 68 Ν. 4235/2014). 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους νόμους του Κράτους. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Καλαβρύτων και Αιγια- 
λείας. 

4. Την υπ' αριθμ. 606/24.8.2015 Πρότασιν του Σεβα- 
σμιωτάτου Μητροπολίτου Καλαβρύτων και Αιγιαλείας 
Αμβροσίου. 

5. Την από 28.8.2015 Γνωμοδότησιν του Νομικού Γρα¬ 
φείου της Νομικής Τπηρεσίας της Ιερός Συνόδου της 
Εκκλησίας της Ελλάδος. 

6. Την από 13.10.2015 Απόφασιν της Διαρκούς Ιερός 
Συνόδου. 

7. Την από 10.3.2016 Απόφασιν της Ιερός Συνόδου της 
Ιεραρχίας, αποφασίζει: 

Ψηφίζει τον υπ' αριθμ. 285/2016 Κανονισμόν έχοντα 
ούτω: 


ΚΑΝΟΝΙΣΜΟΣ ΥΠ' ΑΡΙΘΜ. 285/2016 

«Περί λειτουργίας, διοικήσεως και διαχειρίσεως του 
Ιερού Προσκυνήματος Παναγίας Πλατανιωτίσσης της 
Ιερός Μητροπόλεως Καλαβρύτων και Αιγιαλείας». 

ΆρθρονΙον 

Το εν τη Ιερά Μητροπόλει Καλαβρύτων και Αιγιαλείας 
και τη ομωνύμω Κοινότητι υφιστάμενον Ιερόν Προσκύ¬ 
νημα ΠΑΝΑΓΙΑ ΠΛΑΤΑΝΙΩΤΙΣΣΑ, έκπαλαι τεθειμένον εις 
την δημοσίαν λατρείαν και καταστάν από πολλών ετών 
μέγα προσκυνηματικόν κέντρον, λόγω της αποτυπώσε- 


ως εις το εσωτερικόν μιας πλατάνου της αχειροποιήτου 
Εικόνος της Υπεραγίας Θεοτόκου, όμοιας προς την εν 
τη Ιερά Μονή Μεγάλου Σπηλαίου φυλασσομένην περίπυ- 
στον τοιαύτην, αποτελούν μοναδικόν εν τω κόσμω έργον 
της Θείας Προνοίας, χρονολογούμενον από της εποχής 
της Εικονομαχίας κατά την παράδοσιν, εξ ου έλαβε το 
όνομα και η ομώνυμος Κοινότης, ανακηρύσσεται Ιερόν 
Προσκύνημα της Ιερός Μητροπόλεως Καλαβρύτων και 
Αιγιαλείας και αποτελεί εκκλησιαστικόν Νομικόν Πρό- 
σωπον Ιδιωτικού Δικαίου, κατά την έννοια της διατάξεως 
του άρθρου 1, παρ. 4 του Ν.δ. 590/1977, τελούν υπό την 
άμεσον εποπτεία της Ιερός Μητροπόλεως Καλαβρύτων 
και Αιγιαλείας, διοικούμενον κατά τας διατάξεις του 
παρόντος Κανονισμού. 

Άρθρον 2ον 
Σκοποί 

Σκοποί του Ιερού Προσκυνήματος είναι: 
α. Η προαγωγή και εξυπηρέτησις της πόσης φύσε- 
ως λειτουργίας, η συντήρησις, αναστήλωσις, ανάδειξις, 
μελέτη και διάσωσις του Ιερού Ναού Ζωοδόχου Πηγής 
και των προσκτισμάτων αυτού και η οικονομική στήριξις 
αυτού εκ των ετησίων προσόδων του. 

β. Η οικονομική ενίσχυσις και η εν γένει ανάπτυξις 
και ενίσχυσις χριστιανικού πνευματικού, φιλανθρωπικού, 
πολιτιστικού και ιεραποστολικού έργου προς όφελος 
των κατοίκων της περιοχής του Προσκυνήματος και 
της Ιερός Μητροπόλεως Καλαβρύτων και Αιγιαλείας. 

Άρθρον 3ον 
Πόροι 

Πόροι του Ιερού Προσκυνήματος είναι: 
α) Αι πρόσοδοι του I. Προσκυνήματος εκ κηρού, αφιε¬ 
ρωμάτων, δωρεών, ιεροτελεστιών κ.λπ. και εκ της ακι¬ 
νήτου και κινητής περιουσίας αυτού. 

β) Αι επιχορηγήσεις και αι εν γένει εισφορές των εκ¬ 
κλησιαστικών νομικών προσώπων, των άλλων Νομικών 
Προσώπων Δημοσίου ή ιδιωτικού Δικαίου, ημεδαπών ή 
αλλοδαπών. 

γ) Αι αφιερώσεις και δωρεαί των φιλάνθρωπων, οι 
κληρονομίαι και κληροδοσίαι, ως και πάσα ετέρα προς 
το I. Προσκύνημα προσφορά εις χρήμα ή είδος. 

δ) Αι λοιπαί πόσης φύσεως επιχορηγήσεις ή χρημα¬ 
τοδοτήσεις. 

Άρθρον 4ον 
Διοίκησις 

Το Ιερόν Προσκύνημα τελεί υπό την εποπτείαν της 
Ιερός Μητροπόλεως Καλαβρύτων και Αιγιαλείας και 
διοικείται από πενταμελές (5) Διοικητικόν Συμβούλιον, 
το οποίον αποτελείται από: 

α) Τον εκάστοτε Μητροπολίτη Καλαβρύτων και Αιγι- 
αλείας, αναπληρούμενον από τον νόμιμο ή τον ειδικώς 
προς τούτο εντεταλμένον αναπληρωτήν του. 

β) Δύο κληρικών ήτοι τον Εφημέριον του Ιερού Προ¬ 
σκυνήματος και ένα εκ των κληρικών της Ιερός Μητρο¬ 
πόλεως μετά των αναπληρωτών των. 

γ) Δύο λαϊκών χριστιανών ορθοδόξων κατοίκων της 
περιοχής της έδρας του Προσκυνήματος διακρινομένων 
δια την ευσέβειάν των μετά των αναπληρωτών των. 

Τα μέλη του Δ.Σ. ορίζονται με απόφαση του Μητρο¬ 
πολίτου και η θητεία τους είναι τριετής. Το αξίωμα 
του Προέδρου και των Μελών του Δ.Σ. είναι τιμητικόν 
και άμισθον. 

Άρθρον δον 

Καθήκοντα του Διοικητικού Συμβουλίου 

1. Το Διοικητικόν Συμβούλιον διοικεί το Ιερόν Προσκύ¬ 
νημα και μεριμνά δια την εκπλήρωσιν των σκοπών του. 

Είναι αρμόδιον δια την εν γένει διαχείρισιν απασών 
των υποθέσεων του Ιερού Προσκυνήματος, και ειδικώ- 
τερον: 

α) Εγκρίνει τον Προϋπολογισμόν και Απολογισμόν 
εσόδων και εξόδων, τους οποίους υποβάλλει εις το 
Μητροπολιτικόν Συμβούλιον της Ιεράς Μητροπόλεως 
Καλαβρύτων και Αιγιαλείας προς τελικήν έγκρισιν. 

β) Αποδέχεται ή απορρίπτει κληρονομιάς, κληροδοσί¬ 
ας, δωρεάς ή ετέρας εισφοράς υπό όρον ή μη. 

γ) Αποφασίζει δια την σύναψιν παντός είδους συμβά¬ 
σεων, αποφασίζει περί των εσόδων και δαπανών του 
Προσκυνήματος, προσλαμβάνει και απολύει το προσω¬ 
πικόν του Προσκυνήματος. 

δ) Λαμβάνει πάσαν δυνατήν μέριμναν δια την συντή- 
ρησιν, ανάδειξιν, μελέτην, διάσωσιν του μνημείου του 
Ιερού Προσκυνήματος. 

ε) Λαμβάνει αποφάσεις περί την διεξαγωγήν του λα¬ 
τρευτικού έργου, την εσωτερικήν οργάνωσιν της διοι- 
κήσεως και διαχειρίσεως και την εν γένει λειτουργίαν 
του Προσκυνήματος και τας πάσης φύσεως χριστιανι¬ 
κός, φιλανθρωπικός, φιλοκοινωνικάς, μορφωτικός και 
πολιτιστικός δραστηριότητές του και συνεργασίας του 
μετά τρίτων φυσικών ή νομικών προσώπων. 

στ) Αποφασίζει επί παντός ετέρου θέματος, μη προ- 
βλεπομένου ειδικώς υπό του παρόντος Κανονισμού. 

2. Αι αποφάσεις λαμβάνονται παρόντων τουλάχιστον 
τριών μελών τακτικών ή των αναπληρωτών των. 

Άρθρον 6ον 

Καθήκοντα του Προέδρου 

Ο Σεβασμιώτατος Πρόεδρος, εκτός από των προανα- 
φερθεισών αρμοδιοτήτων του, ενεργεί και τα κατωτέρω 
οριζόμενα: 

α) Εκπροσωπεί το I. Προσκύνημα ενώπιον απάντων 
των αρχών ή εκχωρεί εγγράφως κατά περίπτωσιν το 
δικαίωμα τούτο εις έτερον μέλος του Διοικητικού Συμ¬ 
βουλίου ή και εις πρόσωπον εκτός αυτού. 

β) Προσκαλεί το Διοικητικόν Συμβούλιον και διευθύνει 
τας συνεδριάσεις του. 


γ) Υπογράφει άπαντα τα εξερχόμενα έγγραφα. 

δ) Μεριμνά δια την εκτέλεσιν των αποφάσεων του 
Διοικητικού Συμβουλίου. 

Ο Πρόεδρος ή ο εντελλόμενος υπ’ αυτού υπογράφει 
απάσας τας πράξεις και τα έγγραφα, αι οποίαι αφορούν 
εις το προσωπικόν, τα χρηματικά εντάλματα, τας πάσης 
φύσεως συμβάσεις, ως και πάντα τα έγγραφα του Ιερού 
Προσκυνήματος. 

Οι κατά το χρονικό διάστημα μεταξύ των συνεδριάσε¬ 
ων του Δ.Σ. τυχόν πράξεις και έγγραφα του Προέδρου 
ή του εντελλομένου υπ' αυτού εγκρίνονται κατά την 
αμέσως προσεχή συνεδρίασιν του Δ.Σ. του I. Προσκυ¬ 
νήματος. 

Άρθρον 7ον 

Καθήκοντα του Γραμματέως 

Ο γραμματεύς συντάσσει τα Πρακτικά του Διοικητικού 
Συμβουλίου και φυλάσσει το βιβλίον των Πρακτικών. 
Τηρεί το βιβλίον Πρωτοκόλλου της αλληλογραφίας, το 
Αρχείον του I. Προσκυνήματος και φυλάσσει την σφρα¬ 
γίδα αυτού. Συντάσσει ετησίως τηνΈκθεσιν πεπραγμέ¬ 
νων του I. Προσκυνήματος. 

Γραμματεύς και εισηγητής ορίζεται υπό του Προέδρου 
δια του παρόντος εις εκ των εφημερίων του Προσκυ¬ 
νήματος και δύναται να είναι μέλος του Διοικητικού 
Συμβουλίου. 

Άρθρον δον 
Καθήκοντα του Ταμ ίου 

α. Ο ταμίας, οριζόμενος από το Διοικητικόν Συμβού¬ 
λιον του Προσκυνήματος, εισπράττει τα έσοδα του 
Ιδρύματος και υπογράφει τις αποδείξεις. Ο ταμίας 
δύναται να είναι και σύμβουλος - μέλος του Δ.Σ. του 
I. Προσκυνήματος. 

Επίσης ενεργεί τας πληρωμάς, αφού προηγουμένως 
εκδοθή το ανάλογον χρηματικονΈνταλμα Πληρωμής, το 
οποίον υπογράφεται προηγουμένως είτε από τον Πρό¬ 
εδρο είτε από ειδικώς εξουσιοδοτημένον Σύμβουλον. 

Τηρεί τα διαχειριστικά βιβλία του Προσκυνήματος, φυ¬ 
λάσσει ταύτα ως και τα παραστατικά των εισπράξεων 
και των πληρωμών. 

Συντάσσει τον Προϋπολογισμόν και τον Απολογισμόν, 
τους οποίους υποβάλλει εγκαίρως προς έγκρισιν εις το 
Διοικητικόν Συμβούλιον δια τα περαιτέρω νόμιμα. 

Κρατεί το βιβλίον ταμείου, εις το οποίον καταχωρί¬ 
ζονται με χρονολογικήν σειράν και με την αναγκαίαν 
λογιστικήν τάξιν τα έσοδα και τα έξοδα, τα οποία πραγ¬ 
ματοποιούνται κατά την χρονικήν διάρκειαν εκάστης 
οικονομικής χρήσεως. 

Τηρεί το στέλεχος διπλοτύπων γραμματίων εισπράξε- 
ως και το στέλεχος διπλοτύπων ενταλμάτων πληρωμών, 
τα οποία κατ’ έτος αριθμούνται και θεωρούνται από την 
Ιεράν Μητρόπολιν Καλαβρύτων και Αιγιαλείας. 

β. Το I. Προσκύνημα χρησιμοποιεί τα εξής Λογιστικά 
βιβλία: 

- Βιβλίον Ταμείου εσόδων και εξόδων 

- Γραμμάτια Εισπράξεως 

- Εντάλματα πληρωμών 

- Βιβλίον αφιερωμάτων - τιμαλφών 

- Βιβλίον Κτηματολογίου 

γ. Τα χρήματα του I. Προσκυνήματος, είτε αυτά προέρ¬ 
χονται από τα δικά του έσοδα είτε από ετέρας πηγάς, 
κατατίθενται σε λογαριασμόν ταμιευτηρίου ή όψεως, 
εις λογαριασμούς επί προθεσμία ή μερίδια αμοιβαί¬ 
ων κεφαλαίων εις ένα ή πλείονα υποκαταστήματα των 
τραπεζών ή εις έτερα χρηματοπιστωτικά ιδρύματα επ’ 
ονόματι του I. Προσκυνήματος. Οι βεβαιούμενοι τόκοι 
καταχωρίζονται ως έσοδον. 

Αρθρον 9ον 

Προσωπικόν του Προσκυνήματος 

Το Διοικητικόν Συμβούλιον του Προσκυνήματος έχει 
την αρμοδιότητα προσλήψεως και απολύσεως του ανα- 
γκαιούντος δια τας ανάγκας, δράσεις και λειτουργίας 
του Προσκυνήματος προσωπικού του, όπως ιδίως ψαλ¬ 
τών, νεωκόρων, καθαριστριών κ.λπ„ το οποίον μισθο¬ 
δοτείται εκ των εσόδων αυτού. 

Το Διοικητικόν Συμβούλιον είναι επίσης αρμόδιον δια 
την αποδοχήν των πόσης φύσεως υπηρεσιών παντός 
εθελοντού, ο οποίος αποδέχεται τους σκοπούς του 
Προσκυνήματος και αι οποίαι υπηρεσίαι διευθύνονται 
υπό του Διοικητικού Συμβουλίου του Προσκυνήματος 
και των εντεταλμένων συνεργατών του. 

Αρθρον ΙΟον 
Σφραγίς 

Το Προσκύνημα έχει δική του κυκλικήν σφραγίδα, η 
οποία γύρωθεν φέρει τα εξής: «Ιερά Μητρόπολις Κα¬ 
λαβρύτων και Αιγιαλείας, Ιερόν Προσκύνημα Παναγίας 
Πλατανιωτίσσης» και εις το κέντρον την εικόνα του 
Γενεσίου της Θεοτόκου. 

Αρθρον ΤΙον 
Εορτή 

Το Ιερόν Προσκύνημα εορτάζει πανδήμως εις την εορ¬ 
τήν του Γ ενεσίου της Θεοτόκου, ήτοι την 8ην Σεπτεμ¬ 
βρίου εκάστου έτους. 


Αρθρον 12ον 
Κάλυψις δαπάνης 

Δια του παρόντος Κανονισμού δεν προκαλείται οικο¬ 
νομική δαπάνη εις βάρος του προϋπολογισμού της Ιερός 
Μητροπόλεως Καλαβρύτων και Αιγιαλείας. 

Αρθρον13ον 

Πάσα διάταξις αντικείμενη εις τον παρόντα Κανονι¬ 
σμόν καταργείται. 

Αρθρον 14ον 

1. Κατάργησις του Προσκυνήματος ένεκα αδυναμίας 
εκπληρώσεως των σκοπών του ή δια λόγους εκκλησι- 
ολογικούς ή τροποποίησις του παρόντος Κανονισμού 
γίνεται δί αποφάσεως της Ιερός Συνόδου της Ιεραρχίας, 
κατόπιν ομοφώνου αποφάσεως του ΔΣ., εγκρινομένης 
υπό του Μητροπολιτικού Συμβουλίου και της Διαρκούς 
Ιερός Συνόδου, της Συνοδικής ταύτης αποφάσεως δη- 
μοσιευομένης δια της Εφημερίδος της Κυβερνήσεως 
και του περιοδικού «ΕΚΚΛΗΣΙΑ». 

2. Εις περίπτωσιν καταργήσεως του Ιερού Προσκυνή¬ 
ματος άπασα η κινητή και ακίνητος περιουσία αυτού 
μετ’ εξόφλησιν των εν γένει υποχρεώσεων τούτου, πε¬ 
ριέρχεται εις το Νομικόν Πρόσωπον της Ιερός Μητρο¬ 
πόλεως Καλαβρύτων και Αιγιαλείας. 

Αρθρον 15ον 

Η ισχύς του παρόντος Κανονισμού αρχίζει από της 
δημοσιεύσεώς του εις την Εφημερίδα της Κυβερνήσεως. 
Δημοσιεύεται επίσης και εις το επίσημον Δελτίον της 
Εκκλησίας της Ελλάδος «ΕΚΚΛΗΣΙΑ». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 10 Μαρτίου 2016 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·. Για τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: \λ/\λ/\λ/.θ1.9 γ 

Πληροφορίες σχετικά με την λειτουργία της ιστοσελίδας: ΗθΙράθδΙ<.Θΐ@6ΐ.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: \Λ/θ0Γη3δΙθΓ.θΙ@Θΐ.9Γ 
Πληροφορίες για γενικό πρωτόκολλο και αλληλογραφία: 9ΐ·3ηιπΐ3ΐβΪ3@β1.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐΐρ://\Αίνννν.θΐ.αΓ - θ-γπβΜ: ννθΙ)ΐτΐ35ΐθΐ·.θΙ(α>θΐ.αι· 

* Ο 1 Ο Ο 1 130906160004* --- 


























